ອອງຊານຊູຈີ ບໍ່ມີຄວາມ ຕັ້ງໃຈ ທີ່ຈະປະເຊີນໜ້າ ກັບຝ່າຍທະຫານ
ອອງຊານຊຈີກ່າວ​ຕໍ່​ວີ​ໂອ​ເອ​ ໃນ​ວັນ​ອາທິດ​ວານ​ນີ້​ວ່າ ທ່ານ​ນາງ​ບໍ່​​ໄດ້​ມີ​ຄວາມ​ມຸ່ງ​ໝັ້ນ​ ທີ່ຈະ​ປະ​ທະ​ກັບ​ພວກ​ຜູ້​ນໍາ​ທະຫານ​ ໃນ​ມຽນມາ.
ທ່ານນາງອອງຊານຊູຈີ ຜູ້ນໍາຝ່າຍຄ້ານໃນມຽນມາ ໄດ້ກັບ ຄືນໄປຍັງສໍານັກງານໃຫຍ່ຂອງພັກຂອງທ່ານນາງໃນວັນຈັນ ມື້ນີ້ ໃນຂະນະທີ່ຄວາມກົດດັນໄດ້ເລີ່ມກໍ່ໂຕຂຶ້ນ ເພື່ອໃຫ້ມີ ການທົບທວນຄືນເບິ່ງການລົງໂທດຂອງນາໆຊາດ ຕໍ່ປະ ເທດຂອງທ່ານນາງນັ້ນ ບັນຫາດັ່ງກ່າວກໍາລັງຖືກຊຸກຍູ້ໂດຍປະທານາທິບໍດີ Jose Ramos-Horta ແຫ່ງຕີມໍຕາເວັນອອກ ຫລືຕີມໍແລັສເຕ ຊຶ່ງຜູ້ກ່ຽວກໍເຄີຍໄດ້ຮັບລາງວັນໂນແບລຂະແໜງສັນຕິພາບ ຄືກັນກັບທ່ານນາງອອງຊານຊູຈີ ທ່ານ Ramos-Horta ກ່າວໃນວັນຈັນມື້ນີ້ວ່າ ເວລານີ້ ທ່ານນາງອອງ ຊານຊູຈີ ກໍໄດ້ຖືກປ່ອຍໂຕເປັນອິດສະລະແລ້ວ ສະນັ້ນ ສະຫະລັດ ແລະສະຫະພາບຢູໂຣບກໍຄວນຍົກເລີກການລົງໂທດຕ່າງໆ ເສຍ ເພາະວ່າການລົງໂທດທີ່ວ່ານີ້ໄດ້ສ້າງຄວາມເສຍຫາຍ ໃຫ້ແກ່ປະຊາຊົນທີ່ທຸກຍາກເປັນສ່ວນໃຫຍ່ ສະຫະລັດກ່າວວ່າ ການລົງໂທດຂອງຕົນມີວັດຖຸປະສົງເພື່ອລົງໂທດພວກຜູ້ນໍາອໍານາດ ປົກຄອງເທົ່ານັ້ນ ບໍ່ແມ່ນລົງໂທດປະຊາຊົນທໍາມະດາສາມັນຂອງມຽນມາ ແຕ່ທ່ານນາງ ອອງຊານຊູຈີເອງ ໄດ້ເວົ້າຕໍ່ກອງປະຊຸມໃຫ້ສໍາພາດຂ່າວໃນວັນອາທິດວານນີ້ວ່າ ທ່ານ ນາງຈະຮຽກຮ້ອງໃຫ້ຍົກເລີກການລົງໂທດນັ້ນ ຖ້າປະຊາຊົນມຽນມາຫາກບອກທ່ານນາງ ວ່າ ເຂົາເຈົ້າຕ້ອງການເຊ່ນນັ້ນ ນັກເຄື່ອນໄຫວເພື່ອປະຊາທິປະໄຕທີ່ໄດ້ຮັບລາງວັນໂນແບລຂະແໜງ ສັນຕິພາບທ່ານນີ້ ຍັງ ໄດ້ກ່າວຕໍ່ວີໂອເອໃນວັນອາທິດວານນີ້ວ່າ ແນ່ນອນວ່າ ທ່ານນາງບໍ່ໄດ້ມີຄວາມມຸ່ງໝັ້ນ ທີ່ ຈະປະທະກັບພວກຜູ້ນໍາທະຫານໃນມຽນມາ ແຕ່ຢ່າງໃດເລີຍ ຖ້າຫາກການລົງໂທດຖືກຍົກເລີກ ພວກບໍລິສັດຈາກຝ່າຍຕາເວັນຕົກກໍຈະມີຄວາມກະຕືລືລົ້ນ ຢາກໄປລົງທຶນຢູ່ໃນມຽນມາ ຊຶ່ງອຸດົມສົມບູນໄປດ້ວຍພະລັງງານແລະແຮ່ທາດນັ້ນ ສະຫະລັດໄດ້ພະຍາຍາມດໍາເນີນນະໂຍບາຍເຂົ້າໄປພົວພັນແບບລະມັດ ລະວັງມາກັບລັດຖະ ບານມຽນມາ ເພາະເປັນຫ່ວງບໍ່ຢາກເຫັນມຽນມາກາຍເປັນປະເທດບໍລິວານຂອງຈີນ